b'\n_START_ARTICLE_\nChristos Sartzetakis\n_START_SECTION_\nBiografie\n_START_PARAGRAPH_\n\xc3\x8en anul 1963, fiind anchetator \xc3\xaen ora\xc8\x99ul natal, \xc3\xaen cazul omorului deputatului Grigoris Lambrakis, un lider al opozi\xc8\x9biei de st\xc3\xa2nga, nu a cedat presiunilor politice \xc8\x99i \xc3\xaen rezultatul anchetei a fost dovedit\xc4\x83 implicarea guvernului \xc3\xaen acest caz. Ca rezultat prim-ministrul Konstantinos Karamanlis \xc8\x99i-a dat demisia \xc8\x99i a p\xc4\x83r\xc4\x83sit Grecia, iar Sartzetakis a devenit cunoscut \xc3\xaen toat\xc4\x83 \xc8\x9bara. Aceste evenimente au fost ulterior descrise de Vassilis Vassilikos \xc3\xaen romanul Z (Zeta), ecranizat ulterior de Costa-Gavras. Rolul lui Sartzetakis \xc3\xaen acest film l-a jucat cunoscutul actor francez Jean-Louis Trintignant._NEWLINE_\xc3\x8en perioada dintre anii 1965-1967 Sartzetakis a f\xc4\x83cut studii de drept la Paris. \xc3\x8en timpul dictaturii \xe2\x80\x9ecoloneilor\xe2\x80\x9d (Hunta), a fost supus represiunilor politice \xe2\x80\x93 arestat \xc3\xaen dou\xc4\x83 r\xc3\xa2nduri, torturat, \xc3\xaenchis f\xc4\x83r\xc4\x83 judecat\xc4\x83 timp de un an. La insisten\xc8\x9ba comunit\xc4\x83\xc8\x9bii interna\xc8\x9bionale (\xc3\xaen special a Statului Francez) a fost eliberat \xc3\xaen noiembrie 1971._NEWLINE_\xc3\x8en 1976 \xe2\x80\x93 membru al Cur\xc8\x9bii supreme de Justi\xc8\x9bie, apoi pre\xc8\x99edinte al Cur\xc8\x9bii de Apel. La 29 mai 1985 a fost ales, prin concursul st\xc3\xa2ngii, pre\xc8\x99edinte al Greciei \xe2\x80\x93 p\xc3\xa2n\xc4\x83 la 5 mai 1990.'